paragraph_text: Godine 1909., Sergej Djagiljev pozvao je Fokina da postane rezidentni koreograf prve sezone Ruskog baleta u Parizu. U Ruskom baletu surađivao je s brojnim umjetnicima kako bi postavio balet „Šeherezada” Nikolaja Rimskog-Korsakova, koji je praizveden 1910. godine. Taj balet nadahnule su simfonijske poeme koje je skladao Rimski-Korsakov i „Tisuću i jedna noć”. Scena koju je dizajnirao Lion Bakst odgovarala je seksualiziranoj koreografiji. Usprkos nedostatku povijesne vjerodostojnosti, balet je bio uspješan zbog svojih sjajnih boja, egzotičnosti i putenosti.<ref>Au, Susan. Ballet and Modern Dance. New York: Thames and Hudson, 2002., str. 80–81. ISBN 9780500203521. Postava iz 1910. godine imala je Vaclava Nižinskog u ulozi Zlatnog roba.